**NÁRODNÁ RADA SLOVENSKEJ REPUBLIKY**

**IV. volebné obdobie**

**Návrh**

**Zákon č. ........ /2010, ktorým sa mení zákon č. 282/2002 Z. z., ktorým sa upravujú niektoré podmienky držania psov a o zmene a doplnení niektorých zákonov**

**Národná rada Slovenskej republiky sa uzniesla na tomto zákone:**

**Čl. I.**

Zákon č.282/2002 Z. z., ktorým sa upravujú niektoré podmienky držania psov, sa mení a dopĺňa takto:

1. § 2 písmeno b) znie:

„b) psom vyžadujúcim mimoriadne zaobchádzanie je pes, ktorý na základe osobitných znakov, jeho chovu a výcviku, svojou povahou, schopnosťami alebo inými vlastnosťami môže ohroziť človeka alebo iné zviera; plemená psov, ktorí vyžadujú mimoriadne zaobchádzanie, sú uvedené v prílohe.

2. V § 2 písmeno b) vkladá nové písmeno c), ktoré znie:

„c) nebezpečným psom je pes, ktorý už pohryzol alebo inak poranil, prípadne napadol človeka, hoci ním nebol nijako vyprovokovaný; to sa nevzťahuje na prípad, ak psa použil človek v nutnej obrane alebo v krajnej núdzi, 5)“.

Doterajšie písmeno c) sa premenuje na písmeno d).

3. V §3 ods. 3 písm. e) sa na konci pripája tento text: „alebo, ak ide o psa uvedeného v prílohe.“.

4. Za §3 sa vkladajú §3a až 3d, ktoré znejú:

„§3a

Držanie nebezpečného psa a psa vyžadujúceho mimoriadne zaobchádzanie

(1) Nebezpečného psa a psa vyžadujúceho mimoriadne zaobchádzanie možno držať len na základe povolenia vydaného príslušným orgánom verejnej správy. Bez takého povolenia je držanie takéhoto psa zakázané.

(2) Na vydanie povolenia podľa odseku 1 je príslušná obec, na ktorej území sa pes drží; obec vydáva povolenie na základe kladného posudku príslušného orgánu štátnej správy vo veterinárnej oblasti.5a)

(3) Kto chce držať nebezpečného psa alebo psa vyžadujúceho mimoriadne zaobchádzanie musí požiadať o vydanie povolenia podľa odseku  2 v lehote ustanovenej na jeho prihlásenie do evidencie (§3 ods.1), ak ide o šteňa najneskôr v čase od šiesteho mesiaca po jeho narodení.

(4) Ak žiada o vydanie povolenia na držbu podľa odseku 2 právnická osoba, podmienky podľa §3b musí spĺňať jej štatutárny zástupca alebo iná na to splnomocnená osoba.

§3b

Povolenia podľa §3a možno vydať osobe, ktorá

a) je plnoletá,

b) je bezúhonná; za bezúhonnú sa považuje osoba, ktorá nebola právoplatne odsúdená za trestný čin spáchaný v súvislosti s držaním psa alebo chovom psov; bezúhonnosť sa preukazuje výpisom z registra trestov nie starším ako tri mesiace,

c) nebol jej uložený zákaz činnosti, prepadnutie veci alebo zhabanie psa v súvislosti s chovom psov podľa osobitného predpisu, 5b)

d) preukáže, že má utvorené podmienky na ochranu pred takým psom, najmä zabezpečené opatrenia na zabránenie úniku psa z priestoru, kde sa pes zdržiava,

e) preukáže, že má potrebné odborné vedomosti a skúsenosti nevyhnutné na taký chov,

f) k žiadosti podľa § 3a doloží kladný posudok orgánu štátnej správy vo veterinárnej oblasti.5a)

§3c

Chov nebezpečných psov a psov vyžadujúcich mimoriadne zaobchádzanie

(1) Viac než jedného nebezpečného psa alebo psa vyžadujúceho mimoriadne zaobchádzanie (ďalej len „chov“) možno držať len na základe povolenia príslušného orgánu verejnej správy. Bez takého povolenia je chov takýchto psov zakázaný.

(2) Povolenie na chov podľa odseku 1 vydáva obec, na ktorej území sa majú psy chovať. Vydáva ho na základe záväzného posudku príslušného orgánu štátnej správy vo veterinárnej oblasti. 5a)

(3) Kto chce chovať nebezpečné psy alebo psy vyžadujúce mimoriadne zaobchádzanie (ďalej len „chovateľ“), je povinný podať žiadosť o vydanie povolenia na chov pred nadobudnutím druhého a ďalšieho psa v lehotách podľa § 3a ods.3.

(4) Povolenie podľa odseku 2 možno vydať, ak chovateľ spĺňa podmienky podľa § 3b a súčasne preukáže, že

a) má potrebné odborné vedomosti a skúsenosti nevyhnutné na taký chov,

b) má vybavené zariadenie na chov, ktoré zaručuje podmienky na ochranu psov v súlade s osobitným predpisom, 5c)

c) má zabezpečené opatrenia na zabránenie úniku psov z chovného priestoru a na zabránenie neplánovanému a nežiaducemu rozmnožovaniu takých psov.

(5) Chovateľ nebezpečných psov alebo psov vyžadujúcich mimoriadne zaobchádzanie musí zabezpečiť označenie šteniat, ktoré sa narodili ním chovaným psom, a to elektronickým čipom.

(6) Ak žiada o vydanie povolenia na chov podľa odseku 2 právnická osoba, podmienky podľa odseku 4 písm. a) musí spĺňať jej štatutárny zástupca alebo iná na to splnomocnená osoba.

§3d

Pozastavenie a strata povolenia

(1) Obec pozastaví platnosť povolenia podľa § 3a alebo 3c, ak prestanú platiť podmienky potrebné na jeho vydanie ( §3b alebo §3c ods.4); súčasne určí lehotu na odstránenie zistených nedostatkov.

(2) Povolenie podľa § 3a alebo 3c môže obec zrušiť, ak sa neodstránia v určenej lehote nedostatky, ktoré boli dôvodom na pozastavenie jeho platnosti, alebo ak ide o tak závažné nedostatky, pre ktoré držanie nebezpečného psa alebo psa, vyžadujúceho mimoriadne zaobchádzanie alebo chov takých psov sa stane trvalou hrozbou pre okolie.

(3) Držiteľ nebezpečného psa alebo psa vyžadujúceho mimoriadne zaobchádzanie alebo chovateľ takýchto psov je povinný do jedného roka odo dňa, keď nadobudlo právoplatnosť rozhodnutie, ktorým sa zamietla žiadosť o vydanie povolenia podľa § 3a alebo § 3c alebo odo dňa zániku platnosti povolenia podľa odseku 2

a) previesť práva k psovi alebo k psom spojené s ich držaním alebo s chovom na inú oprávnenú osobu, ktorá má na to príslušné povolenie podľa tohto zákona,

b) požiadať príslušnú inštitúciu o zabezpečenie dočasnej starostlivosti o nich, prípadne o sprostredkovanie prevodu práva k nim podľa písmena a) na inú oprávnenú osobu, alebo

c) zabezpečiť ich usmrtenie v súlade s osobitným predpisom. 5d)“.

Poznámky pod čiarou k odkazom 5a až 5d znejú :

„5a) § 8 ods.3 zákona č.39/2007 Z. z. o veterinárnej starostlivosti a o zmene niektorých zákonov v znení neskorších predpisov.

5b) § 14 až 16 zákona Slovenskej národnej rady č.372/1990 Zb. o priestupkoch v znení neskorších predpisov

5c) § 22 a 44 zákona č. 39/2007 Z .z. v znení neskorších predpisov.

5d) § 22 ods. 4 zákona 39/2007Z. z. v znení neskorších predpisov.“.

6. V § 7 ods.1 sa za písmeno a) vkladajú nové písmená b) a c), ktoré znejú:

„b) drží nebezpečného psa a psa vyžadujúceho mimoriadne zaobchádzanie bez povolenia podľa § 3a,

c) chová nebezpečné psy a psy vyžadujúce mimoriadne zaobchádzanie bez povolenia podľa § 3c.“.

Doterajšie písmena b) až d) sa označujú ako písmena d) až f).

7. V § 7 ods. 3 sa bodka na konci nahrádza čiarkou a dopĺňa sa písmenami c) a d), ktoré znejú:

„c) § 3a obec uloží pokutu do 350 euro,

d) § 3c obec uloží pokutu do 700 euro.“.

8 . Za § 7 sa vkladá § 7a, ktorý znie :

„ §7a

(1) Ak tento zákon neustanovuje inak, na držanie psa a na chov psov vrátane nebezpečných psov a psov vyžadujúcich mimoriadne zaobchádzanie, na kontrolu zariadení na ich chov, na povinnosti držiteľov a chovateľov psov, na priestupky a na správne delikty súvisiace s chovom psov a na sankcie ukladané za ne sa primerane vzťahuje všeobecný predpis o veterinárnej starostlivosti.6a)

(2) Na konanie pri rozhodovaní o žiadosti o vydanie povolenia podľa § 3a alebo 3c sa vzťahuje všeobecný predpis o správnom konaní. 6)“.

Poznámky pod čiarou k odkazu 6 a 6a znejú:

## „6)Zákon č. 71/1967 Zb v znení neskorších predpisov

6a) Zákon č. 39/2007 Z. z. v znení neskorších predpisov.“.

9. V  § 8 sa nadpis pod paragrafom umiestňuje nad § 8 a za § 8 sa vkladá § 8a, ktorý znie:

„§ 8a

Každý, kto ku dňu nadobudnutia účinnosti tohto zákona drží nebezpečného psa alebo psa, vyžadujúceho mimoriadne zaobchádzanie alebo chová takýchto psov, je povinný požiadať príslušný orgán verejnej správy o vydanie povolenia podľa §3a alebo 3c a súčasne doplniť údaje do evidencie psov podľa §3 ods.3 písm. e), a to do 31. decembra 2010.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č.131/1982 Zb., zákona č. 94/1988 Zb., zákona č.188/1988 Zb., zákona č. 87/1990 Zb., zákona č. 105/1990 Zb., zákona č. 116/ 1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č.153/1997 Z. z., zákona č. 211/1997 Z. z., zákona č. 252/1999 Z. z, zákona č.218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z. , zákona č. 34/1992 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. :515/2003 Z. z., zákona č. 150/2004 Z. z., zákona č. 526/2002 Z. z., zákona č- 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z.,   
zákona č. 188/2006 Z. z., zákona č. 84/2007 Z. z., zákona č. 209/2007 Z. z., zákona č. 335/2007 Z. z., zákona č. 568/2007 Z. z., zákona č. 379/2008 Z. z., zákona č. 214/2008 Z. z., zákona č. 477/2008 Z. z., zákona č 186/2009 Z. z. a zákona č. 575/2009 Z. z.

sa dopĺňa takto:

Za § 421a sa vkladá § 421b, ktorý znie :

„§ 421b

Každý zodpovedá za škodu, ktorá je spôsobená zvieraťom v jeho vlastníctve alebo v jeho držaní, a to aj v prípade, ak taká škoda bola spôsobená neovládateľnosťou takého zvieraťa. Tejto zodpovednosti sa zbaví, ak preukáže, že škoda bola spôsobená neodvratiteľnou udalosťou, ktorá nemala pôvod v neovládateľnosti zvieraťa alebo vo zvláštnych vlastnostiach zvieraťa, ktoré majú svoj pôvod v genetike alebo povahe zvierať.“.

**Čl. III**

Zákon Národnej rady Slovenskej republiky č. 145/1995 Z .z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 118/2002 Z. z., zákona č. 96/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., č. 553/2002 Z. z.. zákona č. 190/2003 Z. z., zákona č. 217/2003 Z. z., zákona č. 245/2003 Z. z., , zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č..653/2004 Z. z.**,**  zákona č. [656/2004 Z. z.](VBScript:new_http_browser(40)), zákona č. [725/2004 Z. z.](VBScript:new_http_browser(41)), zákona č. [5/2005 Z. z.](VBScript:new_http_browser(42)), zákona č. [8/2005 Z. z.](VBScript:new_http_browser(43)), zákona č. [15/2005 Z. z.](VBScript:new_http_browser(44)), zákona č. [93/2005 Z. z.](VBScript:new_http_browser(45)), zákona č. 171/2005 Z. z. , zákona č. [473/2005 Z. z.](VBScript:new_http_browser(51)), zákona č. [491/2005 Z. z.](VBScript:new_http_browser(52)), zákona č. [538/2005 Z. z.](VBScript:new_http_browser(53)), zákona č. [558/2005 Z. z.](VBScript:new_http_browser(54)), zákona č. [572/2005 Z. z.](VBScript:new_http_browser(55)), zákona č. [573/2005 Z. z.](VBScript:new_http_browser(56)), zákona č. [610/2005 Z. z.](VBScript:new_http_browser(57)), zákona č. [14/2006 Z. z.](VBScript:new_http_browser(58)), zákona č. [15/2006 Z. z.](VBScript:new_http_browser(59)), zákona č. [24/2006 Z. z.](VBScript:new_http_browser(60)), zákona č. [117/2006 Z. z.](VBScript:new_http_browser(61)), zákona č. [124/2006 Z. z.](VBScript:new_http_browser(62)), zákona č. [126/2006 Z. z.](http://www.vyvlastnenie.sk/predpisy/zakon-o-spravnych-poplatkoch/s/lk.exe?cp=126%2F2006 Z. z.), zákona č. [224/2006 Z. z.](VBScript:new_http_browser(63)), zákona č. [342/2006 Z. z.](VBScript:new_http_browser(64)), zákona č. [672/2006 Z. z.](VBScript:new_http_browser(65)), zákona č. [693/2006 Z. z.](VBScript:new_http_browser(66)), zákona č. [21/2007 Z. z.](VBScript:new_http_browser(67)), zákona č. [43/2007 Z. z.](VBScript:new_http_browser(68)), zákona č. [95/2007 Z. z.](VBScript:new_http_browser(69)), zákona č. [193/2007 Z. z.](VBScript:new_http_browser(70)), zákona č. [220/2007 Z. z.](VBScript:new_http_browser(71)), zákona č. [279/2007 Z. z.](VBScript:new_http_browser(72)), zákona č. [295/2007 Z. z.](VBScript:new_http_browser(73)), zákona č. [309/2007 Z. z.](VBScript:new_http_browser(74)), zákona č. [342/2007 Z. z.](VBScript:new_http_browser(75)), zákona č. [343/2007 Z. z.](VBScript:new_http_browser(76)), zákona č. [344/2007 Z. z.](VBScript:new_http_browser(77)), zákona č. [355/2007 Z. z.](VBScript:new_http_browser(78)), zákona č. [358/2007 Z. z.](VBScript:new_http_browser(79)), zákona č. [359/2007 Z. z.](http://www.vyvlastnenie.sk/predpisy/zakon-o-spravnych-poplatkoch/s/lk.exe?cp=359%2F2007 Z. z.), zákona č. [460/2007 Z. z.](VBScript:new_http_browser(80)), zákona č. [517/2007 Z. z.](VBScript:new_http_browser(81)), zákona č. [537/2007 Z. z.](VBScript:new_http_browser(82)), zákona č. [548/2007 Z. z.](VBScript:new_http_browser(83)), zákona č. [571/2007 Z. z.](VBScript:new_http_browser(84)), zákona č. [577/2007 Z. z.](VBScript:new_http_browser(85)), zákona č. [647/2007 Z. z.](VBScript:new_http_browser(86)), zákona č. [661/2007 Z. z.](VBScript:new_http_browser(87)), zákona č. [92/2008 Z. z.](VBScript:new_http_browser(88)), zákona č. [112/2008 Z. z.](VBScript:new_http_browser(89)), zákona č. [167/2008 Z. z.](VBScript:new_http_browser(90)), zákona č. [214/2008 Z. z.](VBScript:new_http_browser(91)), zákona č. [264/2008 Z. z.](VBScript:new_http_browser(92)), zákona č. [405/2008 Z. z.](VBScript:new_http_browser(93)), zákona č. [408/2008 Z. z.](VBScript:new_http_browser(94)), zákona č. [451/2008 Z. z.](VBScript:new_http_browser(95)), zákona č. [465/2008 Z. z.](VBScript:new_http_browser(96)), zákona č. [495/2008 Z. z.](VBScript:new_http_browser(97)), zákona č. [514/2008 Z. z.](VBScript:new_http_browser(98)), zákona č. [8/2009 Z. z.](VBScript:new_http_browser(99)), zákona č. [45/2009 Z. z.](VBScript:new_http_browser(100)), zákona č. 188/2009 Z. z., zákona č.191/2009 Z. z., zákona č.274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z. a zákona č. 594/2009 Z. z.

sadopĺňa takto:

V prílohe v IV. časti Veterinárna správa sa za položku 53 vkladá položka 54, ktorá znie :

# „Položka 54

a) zápis do evidencie psov ..............................................................3 euro,

b) zmena údajov v evidencii psov ..................................................15 euro,

c) vydanie povolenia na držanie nebezpečného psa.............................3 euro

d) vydanie povolenia na držanie psa, vyžadujúceho mimoriadne zaobchádzanie ........................................................................................................... 30 euro

e) vydanie povolenia na chov nebezpečných psov alebo psov, vyžadujúcich mimoriadne zaobchádzanie .............................................................150 euro“.

**Čl. V**

Tento zákon nadobúda účinnosť 1. augusta 2010.